
SØGER  LÆRDOM  VED  LÆSNING  OG  VED  TRO 


NUMMER    20 


15.  OKTOBER  1928 


77.   AARGANG 


KRISTI  FORSONING. 


»Vi  tror,  at  alle  Mennesker  formedelst  Kristi  Forsoning 
kunne  blive  frelste  ved  at  adlyde  Evangeliets  Love  og  Ordi- 
nancer.«  (3.  Trosartikel.) 

Ordet  »Frelse«  er  ofte  misforstaaet  i  Forbindelse  med  Kristi 
Forsoning.  Vi  hører  saa  ofte  bemærket  af  Folk,  der  tilhører 
et  eller  andet  af  de  sekteriske  Trossamfund  i  Verden,  at  »naar 
de  tror  paa  Jesus  og  hans  Forsoningsoffer,  er  de  frelste«. 
Med  andre  Ord,  at  deres  Tro  alene  vil  bringe  dem  frelste  ind 
i  Guds  Rige,  og  at  vi  intet  kan  gøre  af  os  selv  for  vor  Frelse. 
Dette  er  en  meget  fejlagtig  Opfattelse,  der  absolut  ikke  er  i 
Overensstemmelse  med  Skriftens  Ord  angaaende  Menneskets 
Frelse. 

Hvis  vi  nøjagtig  vil  undersøge  og  studere  Skriften  igennem, 
vil  vi  komme  til  det  Resultat,  at  Omfatningen  af  Kristi  For- 
soningsoffer kan  inddeles  i  to  Afsnit,  nemlig: 

1)  Forsoningens  altomfattende  Virkning  som  Frelse  fra 
Faldets  Følger;  2)  Forsoningens  betingede  Frelse  for  Men- 
neskeslægten. Ved  ikke  at  forstaa  denne  Inddeling  i  Omfat- 

ningen  af  Forsoningen,  er  det,  at  den  forvirrede  Opfattelse  op- 
staar  i  den  sekteriske  Verden  angaaende  »Frelse«  ved  For- 
soningen, og  hvorledes  denne  Frelse  opnaas. 

Ved  Forsoningens  altomfattende  Virkning  forstaas  ganske 
simpelt  dette,  at  Kristi  Forsoningsoffer  frelser  alle  fra  Føl- 
gerne af  Adams  Overtrædelse,  d.  v.  s.  at  ved  vore  første  For- 
ældres Fald  i  Edens  Have  kom  Døden  ind  i  Verden  —  ikke 
alene  til  Adam  og  Eva  —  men  alle  deres  Efterkommere  fik 
Del  i  den  samme  Lod,  der  tilfaldt  disse,  nemlig  at  skulle  dø. 
Dette  var  »Arvesynden«,  vi  har  modtaget  fra  vore  første  For- 
ældre, thi  som  Paulus  siger:  »Syndens  Sold  er  Død.«  (Rom. 
6:  23.)  Det  var  Adams  Straf  at  skulle  dø,  naar  han  spiste  af 
den  forbudne  Frugt,  og  denne  Straf  arver  vi  uforskyldt.  Vi 
har  intet  personligt  Ansvar  eller  Del  i  Adams  Overtrædelse  i 
Edens  Have,  men  alligevel  var  Mennesket  som  Følge  af  Fal- 
det bragt  i  en  saa  hjælpeløs  Tilstand,  at  de  ikke  af  dem  selv 
kunde  nogensinde  have  udslettet  Følgerne  af  Faldet.  Derfor 
kom  Kristus  og  bragte  det  store  Sonoffer  og  overvandt  Døden 
for  alle  Mennesker,  saaledes  at  de  alle  uden  Betingelser  bliver 
frelste  fra  at  være  bundet  ved  Dødens  Baand  i  al  Evighed. 
Paulus  siger  angaaende  dette:  »Thi  ligesom  alle  dø  i  Adam, 
saaledes  skulde  ogsaa  alle  levendegøres  i  Kristus.«  (1.  Kor. 
15:  22).  Med  andre  Ord,  Kristi  Forsoning  frelser  alle  fra  den 
timelige  Døds  Følger,  idet  vi  skal  alle  opstaa,  hvad  enten  onde 
eller  gode,  retfærdige  eller  uretfærdige. 

Dette  er  i  fuldkommen  Harmoni  med  Frelserens  egne  Ud- 
talelser, hvor  han  siger:  Undrer  eder  ikke  herover,  thi  den 
Time  kommer,  paa  hvilken  de,  som  ere  i  Gravene,  skulle  høre 
hans  Røst,  og  de  skulle  gaa  frem,  de,  som  har  gjort  det  gode, 
til  Livets  Opstandelse;  men  de,  som  har  gjort  det  onde,  til 
Dommens  Opstandelse  (Joh.  5:  28 — 29),  og  ligeledes,  hvor 
han  siger  til  Skaren:  »Og  jeg  skal,  naar  jeg  bliver  ophojet  fra 
Jorden,  drage  alle  til  mig«  (Joh.  12:  22),  og  hvad  Johannes 
saa  i  sit  Syn  paa  Øen  Patmos  angaaende  Dommens  Dag:  »Og 

jeg  saa  de  døde,  de  store  og  smaa,  staaende  for  Tronen 

Havet  afgav  de  døde,  som  var  i  det,  og  Døden  og  Dodsriget 


afgav  de  døde,  som  var  i  dem «  (Aab.  20:  12 — 13).  Disse 

Skriftsteder  viser  tydeligt  og  klart,  at  Forsoningen  udstrækker 
sig  til  alle  Mennesker  —  uanset  hvad  de  er,  under  hvilke 
Omstændigheder  de  lever,  og  hvad  de  har  foretaget  dem  her 
paa  Jorden.  De  vil  alle  opstaa,  nogle  til  »Livets  Opstandelse«, 
andre  til  »Dommens  Opstandelse«.  For  saa  vidt  vil  Forsonin- 
gen omfatte  alle  ubetinget. 

Naar  der  tales  om  »Frelse  i  Guds  Rige«,  at  »være  i  Samfund 
med  Kristus  og  Faderen«  og  faa  Del  i  »den  første  Opstan- 
delse« eller  »Livets  Opstandelse«,  da  er  vor  Frelse  betinget  af 
Lydighed  til  de  Love  og  Forskrifter,  som  Frelseren  har  givet 
os  at  adlyde,  »thi  ikke  Lovens  Hørere  ere  retfærdige  for  Gud, 
men  Lovens  Gørere  skulle  retfærdiggøres«  (Rom.  2:  13).  Kri- 
stus købte  hele  Menneskeheden  ved  sit  Blod,  da  han  gav  det 
som  et  frivilligt  Offer.  Ingen  kunde  dræbe  ham,  før  hans 
Time  kom  —  den  Time,  hvor  hans  jordiske  Mission  var  til- 
endebragt. Han  havde  Magt  over  Døden,  Magt  til  at  ned- 
lægge sit  Liv  og  til  at  tage  det  igen,  hvilket  han  gjorde  fri- 
villigt, at  han  derigennem  kunde  frelse  hele  Menneskeslægten, 
og  derfor  elskede  Faderen  ham  og  gjorde  ham  til  Mellem- 
mand mellem  os  og  vor  himmelske  Fader.  Saaledes  siger  han 
om  sig  selv:  »Derfor  elsker  Faderen  mig,  fordi  jeg  sætter  mit 
Liv  til  for  at  tage  det  igen.  Ingen  tager  det  fra  mig,  men  jeg 
sætter  det  til  af  mig  selv.  Jeg  har  Magt  til  at  sætte  det  til,  og 
jeg  har  Magt  til  at  tage  det  igen.  Dette  Bud  modtog  jeg  af  min 
Fader.«  (Joh.  10:  17—18.) 

Paa  Grund  af  dette  Offer  kom  alle  Mennesker  paa  Jorden  i 
Gæld  til  ham,  fordi  han  gjorde  det  muligt  for  os  at  opstaa  fra 
Graven  efter  at  have  gennemgaaet  en  timelig  Død.  Som  Følge 
af  dette  havde  Kristus  Ret  til  —  og  gjorde  det  ogsaa  —  at 
foreskrive  visse  Betingelser  for  vor  personlige  Frelse  og  Op- 
højelse i  Guds  Rige,  og  ved  Adlydelsen  af  disse  Betingelser, 
hvorved  vore  personlige  Synder,  som  Adam  ingen  Skyld  har 
i,  ligesaa  lidt  som  vi  har  Skyld  i  Adams  Overtrædelser,  kan 
blive  udslettet. 

Disse  Betingelser,  som  Kristus  gav  os,  er  kaldet  Evangeliets 

første  Principer  og  Ordinancer  og  lyder  saaledes:  1)  Tro  paa 
den  Herre  Jesus  Kristus;  2)  Omvendelse;  3)  Daab  ved  Be- 
gravelse i  Vand  til  Syndernes  Forladelse;  4)  Haandspaalæg- 
gelse  for  den  Helligaands  Gave.  Ordinancerne  Daab  og 
Haandspaala»ggelse  maa  udføres  af  Mænd,  der  er  kaldet  af 
Gud  og  har  modtaget  Præstedømmets  Fuldmagt  til  at  handle 
paa  Jorden  i  Jesu  Kristi  Navn  —  ellers  er  det  kun  en  tom 
Ceremoni,  der  ingen  Betydning  har. 

Naar  vi  har  opfyldt  disse  Betingelser  for  vor  personlige 
Frelse  og  derefter  lever  et  rent  og  helligt  Liv  for  Herren,  vil 
vi  være  blandt  dem,  der  faar  Del  i  »den  første  Opstandelse« 
eller  »Livets  Opstandelse«,  der  »ikke  kommer  til  Dom,  men 
er  gaaet  over  fra  Døden  til  Livet«  (Joh.  5:  24);  medens  de, 
der  ikke  adlyder  disse  Betingelser,  vil  først  opstaa  i  Opstan- 
delsen efter  Tusindaarsrigets  Ende  (Aab.  20:  5),  og  de  vil  da 
opstaa  til  »Dommens  Opstandelse«.  Men  »salig  og  hellig  er 
den,  som  har  Del  i  den  første  Opstandelse;  over  disse  har  den 
anden  Død  ikke  Magt;  men  de  skulle  være  Guds  og  Kristi 
Præster  og  skulle  være  Konger  med  ham  i  de  tusinde  Aar.« 
(Aab.  20:  6.)  Phm  j. 


LIVSKILDEN  I  SAKRAMENTET. 

(Albert  R.  Lyman,  »Improvement  Era«.) 

Der  er  maaske  kun  faa  Medlemmer  af  Kirken,  som  ikke 
forstaar,  at  »det  er  Aanden,  der  giver  Lys«,  og  at  »det  er  Aan- 
den,  der  bærer  Vidne«,  og  at  foruden  Aanden  er  det  umuligt 
at  leve  Evangeliet  og  opnaa  Frelse.  Dog  er  der  mange,  som 
syntes  at  tænke,  at  de  kan  nyde  Aanden,  lige  meget  hvor 
sjældent  de  overværer  Sakramente-Mødet,  eller  om  de  slet 
ikke  gaar  til  det. 

Hvorledes  vil  de  forklare  Herrens  Aabenbaring,  der  siger: 
»Du  skal  gaa  til  Bedehuset  og  ofre  dine  Sakramenter  paa  min 
hellige  Dag«  (Pag.  Bog  59:  9).  Denne  Aabenbaring  kan  ikke 

forstaas  anderledes  end  at  mene,  at  vi  skal  gøre  dette  saa  ofte, 
som  den  hellige  Dag  kommer. 

Og  Herren  har  aabenbaret  to  specielle  og  vidunderlige  Bøn- 
ner —  hver  af  dem  saa  smukt  formet,  at  det  er  en  passende 
Bøn  om  en  vigtig  Ting:  at  alle  dem,  der  deltager  i  Sakra- 
mentet, »maa  have  hans  Aand  hos  dem«.  Er  det  tænkeligt,  at 
Herren  efter  at  have  indstiftet  denne  specielle  Maade,  ved 
hvilken  vi  kan  modtage  hans  Aand,  at  han  vil  give  os  den, 
naar  vi  ignorerer  det  fuldstændigt?  Hvorledes  tør  vi  forkaste 
det,  naar  Herren  har  sagt  til  os:  »Det  bør  Menigheden  at  sam- 
les ofte,  og  nyde  Brødet  og  Vinen?«  (Pag.  Bog  20:  75). 

Jesus  gjorde  dette  til  en  stor  Begivenhed,  da  han  besøgte 
Nephiterne  og  fortalte  dem:  »Dette  skulle  I  altid  gøre,  lige- 
som jeg  har  gjort.  —  Og  det  skal  være  et  Vidnesbyrd  for  Fa- 
deren, at  I  altid  ihukomme  mig.  Og  dersom  I  altid  ihukomme 
mig,  skal  min  Aand  være  hos  eder«  (3.  Nephi  18:  6 — 7). 
Betænk  nøje  Vigtigheden  af  dette:  »altid«. 

Efter  at  Nephiterne  havde  deltaget  i  Sakramentet,  sagde 
han:  »Salige  ere  I  for  dette,  som  I  have  gjort;  thi  deri  efter- 
kommes mine  Befalinger;  og  dette  vidner  for  Faderen,  at  I 

ere  villige  til  at  gøre  det,  som  jeg  har  befalet  eder. — 

Og  jeg  giver  eder  en  Befaling,  at  I  skulle  gøre  dette.  Og  der- 
som I  altid  gøre  dette,  da  ere  I  salige,  thi  I  ere  byggede  paa 
min  Klippe.  Men  hvo  iblandt  eder,  som  gør  mere  eller  mindre 
end  dette,  er  ikke  bygget  paa  min  Klippe,  men  paa  sandig 
Grundvold,  og  Vandløbene  komme,  og  Vejrene  blæse  og  støde 
an  paa  dem,  da  skulle  de  falde,  og  Helvedes  Porte  staa  aabne 
for  at  modtage  dem.«  (3  Nephi  18:  10,  12,  13). 

I  ethvert  Ward  og  Gren  er  der  Brødre  og  Søstre,  der  bygger 
paa  sandig  Grundvold  ved  at  forsømme  dette  Privilegium  at 
modtage  Sakramentet  paa  Sabbatsdagen.  Denne  Forsømmelse 
frembringer  en  Ligegyldighedsaand.  De  giver  ofte  deres  egne 
smaa  Undskyldninger  som  Grund  til  Forandringen  i  deres 
Følelser;  men  lige  meget  hvad  de  siger  og  prøver  at  tro,  saa 
har  de  ikke  den  gode  Aand,  de  kunde  have,  hvis  de  havde 

efterlevet  dette  vidunderlige  Privilegium.  De  skulde  overveje 
dette  Punkt  alvorligt,  saa  at  ikke  »Vindene  og  Vandene« 
skulde  finde  dem  uforberedte. 


AT  OVERKOMME. 

Præsident  John  A.  Widtsoe  fremsætter  i  »Millenial  Star« 
følgende  Betragtninger  over  sin  Rejse  fra  Oslo  til  Bergen: 

Turen  paa  Jernbanen  mellem  Oslo  og  Bergen,  Norge,  er 
værd  en  lang  Rejse.  Den  fremviser  et  Landskab  af  uovertræffe- 
lig Storslaaethed  og  Skønhed  tilsammen  og  giver  til  den  iagt- 
tagende Rejsende  en  Forklaring  paa  Livskraften  og  Værdien 
af  det  norske  Folk  og  dets  Kultur. 

Fra  Oslo  gaar  Jernbanen  for  flere  Timer  over  et  barskt  og 
ujævnt  Land  dækket  med  Skove,  Lyng  og  Bøndergaarde.  Rig- 
dommen i  Vegetationen  og  Skovdækket,  Vældet  af  Blomster 
og  det  vidtstrakte  Skær  fra  Lyngblomsterne  samt  det  op- 
livende Syn  af  Bøndergaardene  fryder  Øjet  overordentligt. 

Efter  nogle  faa  Timers  Forløb  er  Landet  med  Fjordene 
naaet,  og  et  overvældende  Panorama  afsløres.  Fjorden  —  glat 
som  Glas  —  har  presset  sig  selv  imellem  Bjergdalene  —  nu 
snæver,  nu  bred,  nu  som  en  Sø.  De  træbeklædte  Bjerge,  ofte 
strejle,  knejser  Tusinder  af  Fod  over  Fjorden.  Jernbanen 
hænger  paa  Bjergsiden  i  en  svimlende  Højde  og  med  et  væl- 
digt Dyb  under  sig.  Næsten  to  Hundrede  Gange  farer  Toget 
igennem  korte  Tunneller.  Den  Rejsende  tager  sin  Hat  af  for 
Drømmeren,  Ingeniøren,  Kapitalisten  og  Staten,  der  har  gjort 
denne  Jernbane  til  en  Mulighed. 

Langt  nede  ved  Vandkanten  begynder  de  menneskelige  Bo- 
liger og  kultiverede  Pletter  at  klatre  opad,  søgende  hver 
eneste  Plet,  der  kan  bruges  til  Familiens  Underhold.  I  en 
varierende  og  frydefuld  Rækkefølge  forekommer  smaa  Huse, 
rene  og  malede;  smaa  Bøndergaarde  mellem  Skovrydninger 
paa  strejle  Skrænter  med  Manden,  Konen  og  Drengen  arbej- 

dende  i  Marken.  Den  nyfaldne  Regn  har  gjort  det  nødvendigt 
at  løfte  Hoet  op  paa  dertil  særlig  konstruerede  Høstativer,  for 
at  det  kan  tørre,  saa  det  paa  Afstand  ser  ud  som  lange  Slan- 
ger, og  hvor  det  vedblivende  er  vendt,  indtil  det  er  tørt  nok 
til  at  lægges  paa  Høloftet.  Alt  andet  Landbrugsarbejde  er 
vanskeliggjort  formedelst  den  herskende  Tilstand.  Fisk,  der 
fanges  i  Fjorden  underneden,  og  den  magre  Høst  fra  Landet 
gør  det  muligt  at  skabe  en  maadelig  Eksistens.  Imellem  dette 
meget  storslaaede  Landskab  maa  Mennesket  kæmpe  haardt 
for  en  Tilværelse. 

Dog,  i  Aartusinder  og  med  deres  Historie  skrevet  i  tusinde 
Aar  har  Folket  kultiveret  Landet  i  Norge,  fisket  i  Fjordene  og 
langs  Kysten  og  har  levet  lykkeligt.  Fra  disse  Konkurrenter 
med  Naturen  for  en  Eksistens  er  Gaver  kommet  til  Mennesket 
gennem  Litteratur,  Musik  og  Kunst,  i  Videnskab  og  Styrelse. 
National  Karakter  og  en  medfødt  Kraft  er  bleven  styrket  ved  de 
barske  Omgivelser.  Naar  der  kun  er  nok  til  lige  at  strække  til, 
bliver  Folket  virksomme,  sparsommelige  og  ærlige.  I  et  Land, 
hvor  alle  maa  stræbe,  bliver  den  almindelige  Mand  den 
ledende  Figur.  Frihed  er  et  Produkt  af  Slid.  Det  noget  stædige 
Land  og  Klima  synes  at  have  bidraget  til  at  skabe  Oprigtig- 
hed og  hoje  Idealer  blandt  Folket,  der  er  beskæftiget  alle 
Vegne  med  at  forfremme  Verden.  Bjergene  og  Fjordene  har 
talt  til  dem  og  givet  dem  Syn. 

Folk  har  enten  som  Nationer  eller  som  Individer  gjort  for 
meget  ud  af  de  materielle  Vanskeligheder.  Mennesket  maa 
have  Brød;  men  i  det  mest  overflødigt  velsignede  Land  vil 
Fattigdom  eksistere,  hvis  Kamp  for  materiel  Fordel  er  Fol- 
kets Hovedformaal.  Bestræbelser  paa  at  besejre  modstridende 
Magter  gør  Mennesket  bedre  i  Stand  til  at  sørge  for  deres 
Nødvendigheder.  Et  Menneske,  der  ikke  behøver  at  kæmpe  for 
Tilværelsen,  bliver  sløvet  paa  Sjæl  og  Legeme.  Saadan  Mod- 
gang og  Overkommeise  skaber  aandelige  Indtryk,  der  hjælper 
til  at  forme  Karakterkraft.  Guds  første  Bud  var  ikke  Mage- 
lighed. 

Folk  har  gjort  for  lidt  for  deres  aandelige  Nødvendigheder. 
At  overkomme  materielle  Vanskeligheder  vil  maaske  bidrage 
til  fysisk  Velfærd,  men  vil  ikke  nødvendigvis  skabe  Fred 
og  Lykke.  Hensigten  med  Brød  er  kun  at  tjene  en  udødelig 
Aands  Hus.  »Mennesket  skal  ikke  leve  ved  Brød  alene.« 
Aandelig  Føde  og  Motion  udgør  en  større  Livsnødvendighed. 
De  største  Kampe  har  været  og  skulde  være  kæmpet  inden  i 
Menneskets  Bryst.  At  holde  Sjælen  væk  fra  Goldhed  er  mere 
vigtigt  end  at  tvinge  Landet  til  at  yde  Frugtbarhed.  Og  at 
overkomme  aandelig  Modstand  er  at  opbygge  en  rig  Sjæl  og 
et  lykkeligt  Liv.  Tilligemed  aandelig  Sejr  gør  Underkastelsen 
af  den  menneskelige  Villie  til  Retfærdighed  alle  materielle 
Sejre  lettere. 

Evangeliets  Budskah  er  et  Budskab  om  Lykke  og  Glæde. 
Ikke  desto  mindre  kan  Evangeliets  Velsignelser,  hvilket  er 
Hverdagslivets  Velsignelser,  i  den  evige  Orden  af  Tingene 
bedst  vindes,  naar  vor  Sjæl  er  virksom  for  Guds  Sag  ved  at 
modstaa  det  Onde  og  Adlydelse  af  Retfærdighed.  Hvis  mere 
Opmærksomhed  var  henvendt  paa  de  aandelige  Muligheder 
og  mindre  paa  de  materielle  Vanskeligheder,  vilde  mere 
Lykke  være  sikret.  Var  dette  i  Frelserens  Tanker,  da  han 
sagde:  »Jeg  er  Vejen,  Sandheden  og  Livet«? 

Saaledes  kom  Tankerne  paa  Eksprestoget  fra  Oslo  til 
Bergen. 


DEN  DANSKE  MISSION. 

ANKOMST  OG  BESKIKKELSE. 

Ældste  Finn  Robert  Simonsen  fra  Brigham  City,  Utah,  an- 
kom til  København  via  Gøteborg  den  27.  September  og  er  be- 
skikket til  at  arbejde  i  Københavns  Distrikt. 

Vi  ønsker  Broder  Simonsen  hjertelig  velkommen  til  den 
Danske  Mission. 

STATISTISK  RAPPORT 
OVER  MISSIONS-VIRKSOMHEDEN  FOR  DE  NI 
MAANEDER  INDTIL  DEN  25.  SEPTEMBER  1928. 

Antal  Missionærer,  som  har  deltaget  i  Rapporten 26 

Dobte  -. 58 

Børn  velsignet •  •  16 

Døde 7 

Udelukket   3 

Emigreret  4 

Skrifter  uddelt  156720 

Hæfter  uddelt  9012 

Bøger  uddelt 528 

Evangeliske  Samtaler    9324 

Møder  afholdt 1359 

EN  FIN  RAPPORT. 
Fra  Missionærernes  Rapport  i  den  Danske  Mission  for 
September  Maaned  bemærkes  det,  at  Missionærerne  har  ud- 
foldet en  usædvanlig  Virksomhed  i  denne  Maaned.  Fra  Rap- 
korten fremgaar  det,  at  Gennemsnittet  af  Timer  brugt  til 
Skriftuddeling  pr.  Missionær  er  lidt  over  112  Timer  for  Maa- 
neden,  hvilket  turde  være  en  Verdensrekord  i  Kirkens  Mis- 
sionsvirksomhed.  To  Missionærer,  Douglas  Thomsen  og  Syl- 
vester W.  Muir,  Haderslev  Gren,  brugte  alene  291  Timer  hver 
til  Uddeling  af  Skrifter,  hvilket  slaar  en  tidligere  Rekord  af 
to  Missionærer  i  den  Danske  Mission,  Achton  Jensen  og  Gun- 
ner M.  Nielsen,  der  for  omtrent  et  Aar  siden  brugte  211  Timer 
hver.  Ældste  Thomsen  uddelte  1242  Skrifter  og  Ældste  Muir 
1208.  Af  andre  Missionærer  med  over  100  Timers  Skrifte- 
uddeling forekommer  følgende:  Anders  Andersen  og  Peter  M. 
Andersen,  Kolding,  165  Timer  hver  og  henholdsvis  743  og  549 
Skrifter  uddelt;  disse  to  Missionærer  havde  ligeledes  hen- 
holdsvis 284  og  232  evangeliske  Samtaler;  Richard  T.  Ander- 
sen og  Ellis  P.  Christiansen,  Roskilde,  126  Timer  hver,  Skrif- 
ter uddelt  775  og  872;  Le  Roy  Larsen  og  Theodore  Jacobsen, 

Brønderslev,  henholdsvis  124  og  125  Timer,  Skrifter  801  og 
794;  Max  R.  Christensen  og  Nephi  M.  Jorgensen,  Odense,  107 
Timer  hver,  Skrifter  836  og  850;  Albert  M.  Olsen  og  Robert 
L.  Erikson,  Silkeborg,  104  Timer  hver,  Skrifter  733  og  782; 
Orval  D.  Benson,  Aarhus,  og  Gunnar  M.  Nielsen,  Randers, 
100  Timer  hver,  Skrifter  2636  og  1092.  Der  blev  ialt  uddelt 
21.290  Skrifter  i  Maanedens  Løb,  og  der  var  1767  evangeliske 
Samtaler. 

Denne  Aktivitet  fra  Missionærernes  Side  paaskønnes  meget, 
og  det  viser,  at  disse  tilfulde  føler  og  forstaar  Ansvaret,  der 
paahviler  dem,  at  advare  deres  Medmennesker  til  Omvendelse 
og  Annammelsen  af  Jesu  Kristi  sande  Evangelium.  Maa  Her- 
rens Velsignelse  være  med  disse  trofaste  og  ihærdige  Bud- 
bærere, at  Frugten  af  deres  Arbejde  maa  vise  sig  i  Frem- 
tiden. Ph  j 

INTERESSANT  KØB. 
I  Ugen  fra  24. — 30.  September  afholdtes  der  i  København 
en  Auktion  over  afdøde  Overretssagfører  Poul  Hennings'  Bog- 
samling, der  indeholdt  en  meget  værdifuldt  Samling  af  gene- 
alogiske Værker,  som  Hr.  Hennings  i  Aarenes  Løb  havde 
samlet  paa,  da  han  havde  en  meget  stor  Interesse  for  Gene- 
alogi  og  var  en  af  Danmarks  største  Autoriteter  paa  dette  Om- 
raade.  Præsident  Joseph  L.  Petersen  var  af  Præsident  John  A. 
Widtsoe  autoriseret  til  at  overvære  denne  Auktion  og  kobe  alle 
Bøger,  der  vilde  være  af  Værdi  for  genealogisk  Arbejde.  Kir- 
ken kom  saaledes  ved  denne  Lejlighed  i  Besiddelse  af  saa  at 
sige  alt,  hvad  der  var  af  Værdi  i  denne  Retning  af  Hr.  Poul 
Hennings'  store  og  imponerende  Samling  til  trods  for,  at  der 
var  mange  andre  interesserede  Købere  tilstede  ved  Auktionen. 
Bøgerne  vil  nu  blive  sendt  til  Salt  Lake  City,  Utah,  hvor  de 
vil  udgøre  en  Del  af  Kirkens  store  og  værdifulde  genealogiske 
Bibliotek  og  vil  blive  brugt  til  Udarbejdelsen  af  Slægtregistre. 

Ph.  J. 

KENDSGERNINGER  OM  BIBELEN. 

(Oliver  C.  Dalby*)  i  »Liahona«.) 

Alle  oplyste  Mænd  er  enige  om,  at  Bibelen  er  den  mæg- 
tigste af  alle  Bøger.  Grunden,  hvorfor  den  indtager  denne 
Plads,  er,  at  den  indeholder  Fortolkninger  af  det  menneske- 
lige Liv,  baade  virkelige  og  ideelle,  der  aabenbarer  Manden 
for  ham  selv  i  Glæde  og  Sorg,  i  hans  Triumfer  og  Nederlag, 
hans  Aspirationer  og  Muligheder,  hans  Slægtskabsforhold  til 
andre  Mennesker,  forstaaende  og  indbefattende  alt,  og  hans 
Slægtskabsforhold  til  Gud.  Alle  Mennesker  er  maaske  ikke 
enige  om,  hvad  Bibelen  er;  men  denne  Sandhed  bestaar,  at 
ned  igennem  Tiderne  har  Mænd  af  alle  Klasser  og  Intelligens 
og  Lærdom  anerkendt  Bibelen  som  deres  aandelige  Leder  og 
Talsmand  for  Gud  til  dem. 

Efter  at  alt  er  sagt,  er  Mandens  største  Problem  hans  aande- 
lige Problem,  hans  Slægtskabsforhold  til  Gud.  Menneske- 
slægten er  temmelig  enig  om  Tilværelsen  af  et  Intelligens, 
hvis  Kraft  regulerer  og  kontrollerer  Universet.  Enhver  Per- 
son, der  betvivler  dette,  benægter  Tilværelsen  af  en  Gud.  En 
saadan  Person  er  en  Undtagelse.  Hans  Tro  og  Opfattelse,  hvis 
han  i  det  hele  taget  har  Tro  og  Opfattelse,  afviger  fra  Troen 
og  Opfattelsen  i  Almindelighed  i  den  menneskelige  Natur. 
For  de  Vantro  har  Bibelen  ringe  Værdi,  thi  det  er  først  og 
fremmest  Guds  Aabenbaringer  til  Mennesket  og  Menneskets 
Slægtskabsforhold  til  Gud,  at  Bibelen  omhandler.  Den  har 
vedligeholdt  Menneskets  Opmærksomhed,  fordi  den  har  været 
i  Stand  til  at  tilfredsstille  hans  Længsler,  og  der  er  al  Grund 
til  at  tro,  at  den  vil  fortsætte  dermed. 

Et  meget  naturligt  Spørgsmaal  er:  »Hvad  er  Bibelen?«  For 
at  besvare  dette  Spørgsmaal  fuldt  ud,  forlanges  der  en  meget 
detailleret  Diskussion  af  de  ovenfor  nævnte  Problemer  saa  vel 
som  at  tage  i  Betragtning  adskillige  Bibel-Lærdomme.  Som 

*)  Er  lige  afgaaet  ved  Døden.  Udførte  i  sin  Tid  en  Mission  til  Dan- 
mark under  Navnet  Oliver  Christiansen. 

allerede  hentydet,  er  Bibelen  en  ikke  ret  godt  forstaaet  Bog. 
For  at  finde  en  Aarsag  til  dette  har  en  Forfatter  sagt,  at 
»Bibelen  er  studeret  saa  lidt  hovedsagelig  paa  Grund  af,  at 
Impulset,  Mennesket  har  til  at  lære  den,  kommer  ved  den 
religiøse  Pligts  Tilskyndelse  mere  end  ved  den  virkelige  For- 
staaelse  af  Bogens  egen  vidunderlige  Skønhed  og  Magt.  Naar 
disse  Ting  en  Gang  ses,  vil  dens  Budskab  blive  slugt.« 

Bibelen  er  en  nedarvet  Bog,  en  Arv  fra  den  fjerne  Fortid, 
og  der  er  mange  af  os,  som  ikke  har  gjort  os  den  Ulejlighed 
at  finde  ud,  hvorfra  Arven  kom.  Vi  er  opvokset  med  Bibelen; 
vi  har  følt  dens  Gavn  og  været  under  dens  Indflydelse  og 
Trøst,  og  fordi  den  har  hjulpet  os,  har  vi  elsket  og  agtet  den. 
Tilligemed  dette  har  vor  Ærbødighed  for  den,  hvis  vi  har  læst 
den  med  en  Grad  af  Omhu,  vokset  paa  Grund  af  dens  Mysteri; 
Et  af  de  naturlige  Elementer  af  Ærbødighed  er  Mysteri,  og 
vi  finder  Bibelen  en  Mysteri-Bog. 

Hvis  vi  er  Yndere  af  Literatur,  vil  vi  finde  Bibelen  det 
bedste  Eksempel  paa  engelsk  Literatur,  Verden  nogensinde 
har  frembragt.  »Den  sammenknytter  de  ædleste  Ting  i  Tan- 
ker, Aspirationer,  Fantasi,  Lidenskab  og  Religion  med  en 
Simpelhed  i  Udtryksmaade«.  Som  et  Resumé  af  de  Ting,  der 
er  af  Vigtighed  i  Bibelen,  lad  mig  citere  et  Uddrag  fra  Ind- 
ledningen til  »Human  Nature  in  the  Bible«  (Menneskelig  Na- 
tur i  Bibelen)  af  William  Lyon  Phelps.  Han  siger: 

»Enhver,  der  har  et  indgaaende  Kendskab  til  Bibelen,  kan 
i  Sandhed  anses  for  at  være  uddannet;  og  ingen  anden  Lær- 
dom eller  Kultur  —  Uge  meget  hvor  udstrakt  og  elegant  — 
kan  imellem  Europæere  og  Amerikanere  give  os  en  passende 
Stedfortræder.  Den  vestlige  Civilisation  er  grundlagt  paa  Bi- 
belen; vore  Ideer,  vor  Visdom,  vor  Filosofi,  vor  Literatur,  vor 
Kunst,  vore  Idealer,  kommer  fra  Bibelen  mere  end  fra  alle 
andre  Bøger  tilsammen.  Det  er  en  Aabenbaring  om  Gud- 
dommelighed og  Menneskelighed.  Den  indeholder  de  højeste, 
religiøse  Aspirationer  sammen  med  en  oprigtig  Fremstilling 
af  alt,  der  er  jordisk,  sanseligt  og  djævelsk.  Jeg  tror  fuldtud 

paa  en  Universitets-Uddannelse  for  baade  Mænd  og  Kvinder; 
men  jeg  tror,  at  Kendskab  til  Bibelen  foruden  en  Universitets- 
Uddannelse  er  af  mere  Værdi  end  en  Universitets-Uddannelse 
foruden  Bibelen;  thi  i  Bibelen  er  dybsindige  Tanker  udtrykt 
smukt.  Vi  har  Drenges,  Pigers,  Mænds  og  Kvinders  Natur 
mere  nøjagtigt  beskrevet  end  i  Værker  af  moderne  Novellister 
og  Forfattere.  Vi  kan  lære  mere  om  den  menneskelige  Natur 
ved  at  læse  Bibelen  end  ved  at  bo  i  New  York.« 

Det  er  ingen  Overdrivelse  at  sige,  at  det  engelsktalende  Folk 
har  den  bedste  Bibel  i  Verden.  Den  er  et  Monument,  som  der 
aldrig  før  eller  siden  Oversættelsen  af  den  autoriserede  Ud- 
gave har  været  rejst  ved  det  engeske  Alfabet.  Vi  burde  drage 
megen  Nytte  af  den,  thi  den  er  en  enestaaende,  rig  Arv  — 
fri  til  alle,  der  vil  tage  Tid  nok  til  at  læse  den. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Sluttet.) 

At  elske  Gud.  Hvad  betyder  det  i  Grunden,  at  elske  Gud  af 
ganske  Hjerte,  Sjæl  og  Sind?  En  Kærlighed  af  Hjerte,  Sjæl  og 
Sind  kan  sikkerlig  ikke  skænkes  et  Væsen,  man  ikke  kender 
noget  til,  eller  som  det  overhovedet  er  en  Umulighed  at  blive 
fortrolig  med.  En  saadan  Kærlighed  er  ikke  ensbetydende 
med  blind  Lydighed.  Nej,  en  saadan  uindskrænket  Kærlighed 
beror  nødvendigvis  paa  en  fornuftmæssig  Forstaaelse  af  Guds 
Egenskaber,  hans  Forhold  til  Universet  i  det  hele  taget  og 
hans  Slægtskabsforhold  til  Mennesket.  For  at  man  kan  fatte 
en  saadan  Kærlighed  til  Gud,  maa  man  uforbeholdent  ind- 
rømme hans  overlegne  Kundskab  angaaende  den  intelligente 
Plan  for  Menneskets  Vel,  som  han  selv  var  Ophav  til,  samt  at 
han  er  i  Besiddelse  af  den  højeste,  den  afgørende  Myndighed. 
En  saadan  Kærlighed  kan  ikke  vedblivende  eksistere,  und- 

tagen  Gud  selv  udgør  en  Del  af  et  Univers,  hvis  regelrette  Om- 
rids det  menneskelige  Sind  kan  udgrunde.  At  det  er  muligt 
for  Mennesket  at  komme  i  Besiddelse  af  en  saadan  Kundskab, 
og  at  en  virkelig  uskrømtet  Kærlighed  til  Gud  kan  udvikle  sig, 
er  bleven  lært  i  de  foregaaende  Kapitler.  Der  kan  ikke  med 
Sandhed  siges,  at  man  fuldtud  elsker  Gud,  dersom  man  ikke 
adlyder  ham;  og  Guds  første  Bud  og  Befaling  er  simpelthen 
dette:  »Vorder  frugtbare  og  mangfoldige  og  opfylder  Jorden 
og  gører  den  eder  underdanig.« 

At  elske  Næsten  som  sig  selv.  At  elske  os  selv  —  det  er  en 
let  Sag.  Instinktmæssig  har  vi  lige  fra  vore  tidligste  Dage 
rakt  Haanden  ud  efter  det,  som  er  os  selv  til  Gavn.  Enhver 
personlig  Filosofi  gør  Mennesket  til  Midtpunkt.  Derfor,  at 
elske  vor  Næste  som  os  selv  —  se,  det  er  noget  ganske  andet. 
Næstens  Vilje  er  ikke  vor  Vilje,  hans  Veje  er  ikke  vore  Veje. 
Alligevel  er  det  kun  ved,  at  alle  gør  Fremgang,  at  enhver  især 
kan  blive  i  Stand  til  at  opnaa  den  største  Forfremmelse.  Ifølge 
det  fundamentale  Begreb,  at  individuelle,  intelligente  Væse- 
ner fylder  Universet,  er  det  klart,  at  kun  naar  en  fuldstændig 
Harmoni  raader  mellem  hele  denne  Skare  af  intelligente  Væ- 
sener, er  det  muligt,  at  det  enkelte  Individs  Interesser  bliver 
varetaget  under  det  umaadelig  store  Arbejde,  der  fordres,  for 
at  man  paa  en  intelligent  Maade  kan  blive  i  Stand  til  at  be- 
herske Naturen  og  til  sidst  opnaa  Herredomme  over  dens  uni- 
versale Kræfter.  For  at  man  rigtig  kan  elske  sin  Næste,  fordres 
der  altsaa,  at  man  først  maa  have  Kendskab  til  sin  egen  Her- 
komst, til  sin  endelige  Skæbne  og  til  de  Kræfter,  det  eventuelt 
er  Mennesket  muligt  at  erholde.  Naar  man  saaledes  først  har 
lært  at  elske  sig  selv,  skal  man  snart  indse  Nødvendigheden 
af  at  elske  sine  Medmennesker.  Det  »andet  Bud«,  at  man  skal 
elske  sin  Næste  som  sig  selv,  staar  ikke  tilbage  for  det  første 
—  at  elske  Gud  af  sit  ganske  Hjerte. 

Menneskets  Sejr.  Det  evige,  selvbevidste,  villige  Væsen,  der 
er  bleven  et  jordisk  Menneske,  er  nu  altsaa  stillet  lige  over  for 
jordiske  Love.  Dersom  Mennesket  alle  sine  Dage  stræber  efter 

fuldstændig  at  harmonere  sit  Begreb  med  Hensyn  til  Gud,  der 
regerer  alt,  og  angaaende  sin  jordiske  Broder,  saa  vel  som  sig 
selv,  vil  det  i  Livets  Strid  til  sidst  vinde  Sejr.  Blandt  andre 
Gaver,  som  et  saadant  Levned  tilsikrer  En,  er  Evnen  til  at 
kontrollere  forskellige  Tilbøjeligheder;  til  at  være  Loven  un- 
derkastet; til  at  fatte  og  forstaa,  hvilken  stor  Magt,  Mennesket 
kan  tiltvinge  sig,  og  til  en  harmonisk  Ordnen  af  de  mange 
mod  hinanden  stridende  Kræfter,  der  tilsammen  virker  for 
Fuldførelsen  af  den  store,  oprindelige  Plan,  ifølge  hvilken 
Menneskets  Jordeliv  styres  og  regeres.  Hvad  enten  en  saadan 
Person  lever  eller  er  død,  har  den  alligevel  sejret,  og  dens 
Vandring  lige  fra  den  dunkle,  svage  Begyndelse  har  ikke  væ- 
ret frugtesløs.  Som  Belønning  for  deres  Flid  og  utrættelige 
Bestræbelser  modtager  saadanne  Sjæle  den  usigelig  store 
Glæde,  der  skriver  sig  fra  en  fuldkommen  udviklet  For- 
staaelse  angaaende  Livets  Øjemed  i  det  hele  taget,  samt  en 
indre  Ro  og  Tilfredshed,  der  overgaar  al  Forstand,  og  som 
peger  hen  til  en  herlig  Fremtid,  medens  de  stedse  med  til- 
tagende Mod  og  forøgede  Kræfter  skrider  fremad  mod  det  for- 
ønskede Maal. 

Har  du,  kære  Læser,  forsøgt  at  lære  Jorderigets  Lov  at 
kende,  og  hvad  de  duer  til?  Hvis  ikke,  saa  grib  Anledningen 
nu,  medens  det  hedder  i  Dag;  thi  Loven  er  god. 


LYKKE. 

Lykke  —  det  er  at  være 
tilfreds  med  det  daglige  Brød. 
Lykke  —  det  er  at  bære 
taalmodig  al  Livets  Nød. 
Lykke  —  det  er  i  vor  Herres  Navn 
at  leve  Livet  til  andres  Gavn. 

Lykke  —  det  er  at  vandre 

sammen  i  Søskendlag, 

elske  og  ligne  hverandre 

og  fremme  Sandhedens  Sag.    . 

Lykke  —  det  er,  at  du  og  jeg 

kan  vandre  sammen  paa  Fredens  Vej. 

Christine  Nielsen. 


NADVERVERS  OG  KORLEKTIE 

for  November  1928. 
Nadververs: 

Dette  Brød,  som  nydes  her, 

Til  Minde  om  vor  Frelser  er. 

Kalken  ogsaa  minder  mig 

Om  hans  Blod  udgydt  for  mig. 

Korlektie: 

13.  Vi  tror,  at  vi  bør  være  ærlige,  sanddrue,  kyske,  vel- 
gørende, dydige,  oprigtige  og  gøre  godt  mod  alle.  I 
Sandhed,  vi  kunne  sige  med  Paulus,  at  vi  tror  alt,  vi 
haaber  alt;  vi  har  udstaaet  meget,  og  vi  haaber  med 
Guds  Hjælp  at  blive  i  Stand  til  at  udholde  alt.  Vi 
tragter  efter  alt,  hvad  der  er  dydigt,  elskværdigt,  pris- 
værdigt og  godt. 

